Temeljem članka 24. stavak 2. Pravilnika o načinu postupanja odgojno-obrazovnih radnika školskih ustanova u poduzimanju mjera zaštite prava učenika te prijave svakog kršenja tih prava nadležnim tijelima, ravnateljica OŠ „Vitomir Širola-Pajo“ Nedešćina, podnosi

**I Z V J E Š Ć E**

**O STANJU SIGURNOSTI, PROVOĐENJU PREVENTIVNIH PROGRAMA**

**TE MJERAMA PODUZETIM U CILJU ZAŠTITE PRAVA UĈENIKA**

1. **Program fizičke sigurnosti u školi**

OŠ „Vitomir Širola-Pajo“ Nedešćina, u sklopu vođenja poslova zaštite na radu, ima sklopljen ugovor sa firmom INDIKATOR d.o.o. iz Labina s kojom surađuje po svim pitanjima vezanim uz sigurnost i zaštitu učenika i zaposlenika Škole.

U suradnji s imenovanom firmom poduzete su sve preventivne mjere za siguran boravak u prostorima škole. Svake dvije godine radi se revizija Procjene opasnosti u školi u kojoj se izrađuje izvještaj za cjelokupni prostor i sva radna mjesta u školi.

U skladu sa Planom evakuacije u školi su postavljene oznake za puteve evakuacije kao i znakovi za uzbunjivanje te važni telefonski brojevi u slučaju opasnosti.

Svi djelatnici škole položili su ispit za rad na siguran način i zaštitu od požara.

U skladu sa zakonskim obvezama u školi se redovito provodi kontrola uređaja, strojeva, električnih instalacija, vatrogasnih aparata i gromobrana.

U svrhu sprečavanja provala u školsku zgradu matične škole postavljen je alarmi sustav zaštite.

U 2021. godini u Školi nije bilo ozljeda na radu u skladu sa odredbama Zakona tj. ozljeda uzrokovanih nedostacima prostora i opreme.

Prije početka nastave, te za vrijeme odmora organizirano je dežurstvo učitelja u hodniku škole te na školskom dvorištu. Raspored dežurstva učitelja nalazi se na oglasnim pločama u matičnoj i područnoj školi.

1. **Provođenje preventivnih aktivnosti i programa**

Preventivni programi OŠ „Vitomir Širola-Pajo“ Nedešćina za godinu 2021./2022. planirani su Godišnjim planom i programom rada škole, Školskim kurikulumom te programima rada razrednika. Tematski se mogu podijeliti u programe:

-zaštite zdravlja učenika,

- programe prevencije ovisnosti ,

- programe prevencije nasilja.

Programi se provode u sklopu redovne nastave, zdravstvenog i građanskog odgoja, sata razrednika, školskih ili razrednih projekata, predavanja i drugih aktivnosti koje organizira školska ustanova samostalno ili u suradnji s drugim institucijama.

Zaštita zdravlja učenika provodi se na razini cijele ustanove. Organizirana je prehrana za sve učenike, za učenike iz socijalnog programa marendu sufinancira Općina sv.Nedelja.

Škola je sedmu godinu uključena u projekt „Shema školskog voća“a od ove školske godine i u shemu „Školsko mlijeko“ putem kojeg se potiče učenike na povećano konzumiranje voća i mliječnih proizvoda.

Školska liječnica u sklopu plana aktivnosti provodi redovna cijepljenja i sistematske preglede te predavanja o zdravoj prehrani i pubertetu.

Rad na prevenciji ovisnosti provodi se pojačano  tijekom mjeseca borbe protiv ovisnosti (15. studeni do 15. prosinca) u svim razrednim odjelima.

S obzirom na složenu epidemiološku situaciju, u školi se provode epidemiološke mjere sukladno preporukama Hrvatskog zavoda za javno zdravstvo Republike Hrvatske. U zajedničkim prostorima obvezno je nošenje maski, pri ulazu u zgradu postavljen je nosač sa dezinfekcijskim sredstvom za dezinficiranje ruku te digitalni beskontaktni toplomjer za mjerenje temperature. Pojačano se dezinficiraju sve površine (klupe,stolovi,kvake,rukohvati,toaletni prostori).

U svrhu pojačanih mjera zaštite protiv Covid-a MZO je osiguralo testove za samotestiranje učenika kako bi se izbjegle samoizolacije učenika.

Zbog većeg broja oboljelih učitelja i učenika u periodu od 18. do 22. listopada 2021. nastava je za učenike predmetne nastave bila organizirana online dok su učenici nižih razreda boravili u školi.

Online nastava u svrhu sprečavanja pandemije bila je organizirana i u periodu od 2. do 3. studenog 2021.

Da bi se izbjeglo veće miješanje učenika, nastava se odvija u matičnim učionicama, gdje se konzumira i marenda za učenike nižih razreda.

Tijekom mjeseca veljače održane su edukativne radionice na temu sigurnijeg interneta i to za učenike 4. razreda i učenike viših razreda u sklopu nastave informatike u svrhu prevencije elektroničkog nasilja među učenicima.

Veljača je i mjesec kada se uključujemo u obilježavanje Dana ružičastih majica posvećenog prevenciji vršnjačkog nasilja. Učenici kroz satove razrednika ili u sklopu redovne nastave obrađuju teme o vršnjačkom nasilju te uz prigodne plakate šalju poruke o važnosti prijateljstva, mirnog rješavanja sukoba i toleranciji. Dan ružičastih majica obilježava se posljednje srijede u mjesecu veljači.

Osim sporadičnih izbjegavanja izvršavanja obveza u online nastavi, tijekom 1. polugodišta nije bilo problema vezanih uz kršenje odredbi Kućnog reda škole samim time niti potrebe izricanja pedagoških mjera.

1. **Selektivni programi prevencije**

Selektivni programi prevencije obuhvaćaju aktivnosti usmjerene na pojedince, skupine ili razrede sa značajnijim problemima u ponašanju. Tijekom 1. polugodišta školska pedagoginja je obavljala konzultativne razgovore s pojedinim učenicima u svrhu korekcije odnosa prema drugim učenicima i prevencije eventualnog nepoželjnog ponašanja.

 Ravnateljica škole.

 Klara Švraka,prof.

KLASA: 602-01/22-01/06

URBROJ: 2144-18-22-1

Nedešćina, 15. ožujka 2022.